PAŠPĀRBAUDES JAUTĀJUMI

JUNIORU PASAULES ČEMPIONĀTAM ERUDĪCIJĀ

Svešvārdu rakstībā tiek piedotas nelielas kļūdas pareizrakstībā, arī izrunas-rakstības robežās.

Ja jānosauc persona, parasti atbildei pietiek ar uzvārdu (ja vien jautājumā nav teikts citādi).

1.Kura bērnu-jauniešu TV kanāla internetadrese ir [www.nick.com](http://www.nick.com) ?

2.Kura ķīmiska elementa nepietiekams līmenis asinīs ir visbiežākais anēmijas cēlonis?

3.Kāds ir maksimālais simbolu/burtu skaits, kas pieļaujams Twitter portāla vienā ierakstā (tvītā)?

4.Nosauciet karavadoni, kurš 1821.gadā kļuva par jaunizveidotās Lielās Kolumbijas prezidentu! Lielā Kolumbija ietver četras mūslaiku valstis: Kolumbija, Venecuēla, Panama, Ekvadora.

5.Kādā vienā vārdā pieņemts saukt lielās skautu sanāksmes? Šo vārdu tagad lieto vispār ļoti lielām sapulcēšanās reizēm.

6.Jānosauc planēta, kuru tagad mēs saucam citādi, bet tās pirmatklājējam Heršelam bija priekšlikums nosaukt to par Džordža planētu (Georgium Sidus).

7.Austrālijas piekrastē ir Lielais barjeru rifs. Kura Austrālijas štata piekrastē tas atrodas?

8.Kurā sporta veidā jūs varat izbaudīt pusnelsonu?

9.Jānosauc dziedātāja, kas izpilda galveno tematisko dziesmu Bonda sērijas filmā „Operācija Skyfall” (oriģinālā „Skyfall”, filma demonstrēta arī Latvijā)!

10.Viti Levu ir lielākā sala – kurā Klusā okeāna dienviddaļas valstī ?

11.Kura metāla piemaisījums piešķir rubīnam tā sarkano krāsu un smaragdam tā zaļo krāsu ?

12. Kalikona audums tiek nereti lietots sadzīvē. Nosaukt valsti, kurā atrodas pilsēta, kuras vārdā nosaukts šis auduma veids!

13.Jānosauc plaši pazīstams objekts, uz kura atrodas plāksne ar Emmas Lacarusas dzejoli „Jaunais koloss”. Pāris rindiņas no dzejoļa, kas raksturo saturu: Dodiet man nogurušos nabagus, kas ilgojas elpot brīvību!

14.Vēsturē zināmi būru kari par tiesībām valdīt kādā zemē. Kurā mūsdienu Āfrikas valstī tie notika?

15.Jānosauc ievērojams Eiropas muzejs, kura ieeja izveidota kā liela metāla un stikla piramīda! To veidojis amerikāņu-ķīniešu arhitekts I.M.Pei.

16.Ar kādu vienu kopīgu vārdu zināmi YouTube komiķi-superzvaigznes Antonijs Padilla un Jans Hikokss? (Viens vārds angliski, ne tulkojumu, ne skaidrojumu neatrodu)

17.Jānosauc Dienvidu puslodes valsts, kuras izlase 2015.gadā trešo reizi izcīnīja Pasaules kausu regbijā!

18. Kāds ir volframa kā ķīmiska elementa simbols ?

19. Ja jūs ceļojat pa Kambodžu, noteikti vēlēsieties apskatīt lielāko reliģisko būvi pasaulē. Kā sauc šo tempļu kompleksu ?

20. Jānosauc pašreizējs ASV štats, kurā agrāk valdīja spāņi, un kuru Spānija savulaik vēlreiz atguva savā valdījumā saskaņā ar 1783.gada Parīzes miera līgumu!

*[Atbildes 2.lappusē]*

ATBILDES PAŠPĀRBAUDES JAUTĀJUMIEM

1. Nickelodeon ; 2. Dzelzs ; 3. 140 zīmes (Twitter limits) ;

4. Simons Bolivārs (oficiāli personai 4 priekšvārdi) ;

5. Džamboreja ; 6. Urāns (planēta) ; 7. Kvīnslenda ; 8. Cīņas sports ;

9. Adele Adkinsa ; 10. Fidži (valsts Okeānijā) ; 11. Hroms ;

12. Indija (pilsēta = Kalkuta, tagadējā Kolkata); 13. Brīvības statuja (Ņujorka) ;

14. Dienvidāfrika (precīzāk D. Republika); 15.Luvra (muzejs Parīzē);

16. Smosh (duets); 17. Jaunzēlande ;

18. W (ķīm.elem.simbols); 19. Ankorvata ; 20. Florida (ASV štats).